മഹാഭാരതം മൂലം/ആദിപർവം/അധ്യായം22
1 [സൂ]
     ഏവം സ്തുതസ് തദാ കദ്ര്വാ ഭഗവാൻ ഹരിവാഹനഃ
     നീലജീമൂതസംഘാതൈർ വ്യോമ സർവം സമാവൃണോത്
 2 തേ മേഘാ മുമുചുസ് തോയം പ്രഭൂതം വിദ്യുദ് ഉജ്ജ്വലാഃ
     പരസ്പരം ഇവാത്യർഥം ഗർജന്തഃ സതതം ദിവി
 3 സംഘാതിതം ഇവാകാശം ജലദൈഃ സുമഹാദ്ഭുതൈഃ
     സൃജദ്ഭിർ അതുലം തോയം അജസ്രം സുമഹാരവൈഃ
 4 സമ്പ്രനൃത്തം ഇവാകാശം ധാരോർമിഭിർ അനേകശഃ
     മേഘസ്തനിത നിർഘോഷം അംബരം സമപദ്യത
 5 നാഗാനാം ഉത്തമോ ഹർശസ് തദാ വർഷതി വാസവേ
     ആപൂര്യത മഹീ ചാപി സലിലേന സമന്തതഃ